#

# **คำสั่งเทศบาลตำบลคลองปราบ**

 **ที่ 77 /2564**

# **เรื่อง แก้ไขคำสั่งการแบ่งงานและการมอบหมายหน้าที่ภายในสำนักปลัดเทศบาลตำบลคลองปราบ**

# **ประจำปีงบประมาณ พ.ศ. 2564**

 \*\*\*\*\*\*\*\*\*\*\*\*\*\*\*\*\*\*

 ด้วย เทศบาลตำบลคลองปราบ ได้ดำเนินการรับโอนพนักงานเทศบาล ตำแหน่งเจ้าพนักงานป้องกันและบรรเทาสาธารณภัยปฏิบัติงาน และสรรหาพนักงานจ้างทั่วไป ในตำแหน่งคนงาน สำนักปลัดเทศบาล ตามแผนอัตรากำลัง 3 ปี ประจำปีงบประมาณ 2564 – 2566 และปัจจุบันได้บุคคลมาดำรงตำแหน่งดังกล่าวเรียบร้อยแล้ว

#  ดังนั้น เพื่อให้การบริหารงานบุคคลเทศบาลตำบลคลองปราบ เป็นไปด้วยความเรียบร้อย การมอบหมายงานของบุคลากรในสังกัดตรงตามชื่อตำแหน่งปัจจุบัน อาศัยอำนาจตามความในมาตรา 15 มาตรา 23 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 จึงแก้ไขคำสั่งเทศบาลตำบลคลองปราบที่ 366/2563 ลงวันที่ 5 ตุลาคม 2563 เรื่อง การแบ่งงานและการมอบหมายหน้าที่ภายในสำนักปลัดเทศบาลตำบลคลองปราบประจำปีงบประมาณ พ.ศ. 2564 โดยให้เพิ่มข้อความดังต่อไปนี้

* 1. **นางสาวธิดารัตน์ เกลื่อนเมือง** **ตำแหน่ง คนงาน (พนักงานจ้างทั่วไป)**

**รับผิดชอบ** เป็นเจ้าหน้าที่ช่วยปฏิบัติงาน หัวหน้าสำนักปลัดเทศบาล โดยปฏิบัติงาน

1. รับผิดชอบปฏิบัติงานที่ต้องใช้แรงงานทั่วไป

๒. ปฏิบัติงานเก็บรวบรวมข้อมูลและบันทึกผ่านระบบสารสนเทศ ภายใต้การกำกับตรวจสอบโดยใกล้ชิดหรือตามคำสั่ง หรือแนวทางปฏิบัติที่มีอยู่อย่างชัดเจน ของงานสังคมสงเคราะห์ งานสาธารณสุข งานป้องกันและบรรเทาสาธารณภัย ได้แก่ การรับขึ้นทะเบียนผู้สูงอายุผู้พิการ การรับขึ้นทะเบียนเด็กแรกเกิดการขึ้นทะเบียนสุนัขและแมว จัดทำระบบสารสนเทศฐานข้อมูลเบี้ยยังชีพผู้สูงอายุ ผู้พิการ ระบบสารสนเทศเงินอุดหนุนเพื่อการเลี้ยงดู เด็กแรกเกิดระบบสารสนเทศการเฝ้าระวังโรคพิษสุนัขบ้าการรับใบคำร้องต่างๆ การรวบรวมเอกสารและสรุปโครงการต่าง ๆ ของสำนักปลัด และปฏิบัติงานอื่นที่เกี่ยวข้องหรือตามที่ผู้บังคับบัญชามอบหมาย

 **6.1 สิบเอกวีรยุทธ ลิ้นเหนี่ยว ตำแหน่ง เจ้าพนักงานป้องกันและบรรเทาสาธารณภัยปฏิบัติงาน เลขที่ตำแหน่ง 67-2-01-4805-001** ให้ปฏิบัติหน้าที่ตามมาตรฐานกำหนดตำแหน่ง สำหรับตำแหน่ง **เจ้าพนักงานป้องกันและบรรเทาสาธารณภัย** และรับผิดชอบช่วยปฏิบัติงาน หัวหน้าสำนักปลัดเทศบาล ต่อไปนี้ ๑. งานรักษาความสงบเรียบร้อย

 ๒. งานป้องกันและระงับอัคคีภัย

 ๓. งานวิเคราะห์และพิจารณา ทำความเห็น สรุป รายงาน เสนอแนะ รวมทั้งดำเนินการด้านกฎหมาย และระเบียบเกี่ยวกับการป้องกันและระงับอัคคีภัยธรรมชาติ และสาธารณภัยอื่น เช่น อุทกภัย วาตภัย เป็นต้น

๔. งานตรวจสอบ ควบคุม ดูแล ในการจัดเตรียมและอำนวยความสะดวกในการป้องกันบรรเทาและ ระงับสาธารณภัยต่างๆ

 ๕. งานจัดทำแผนป้องกันภัยและบรรเทาสาธารณภัย

 6. งานธุรการทั่วไปของงานป้องกันและบรรเทาสาธารณภัย

 7. งานด้านการป้องกันและแก้ไขปัญหายาเสพติดในชุมชน

 8. รับผิดชอบ และควบคุมดูแลครุภัณฑ์วิทยุสื่อสาร ดูแลรักษาความสะอาดบำรุงรักษาแก้ไขข้อขัดข้องเล็กๆน้อยๆ ของครุภัณฑ์ให้อยู่ในสภาพที่พร้อมใช้งานได้ตามปกติ และหากชำรุด ใช้การไม่ได้ ให้รายงานให้ผู้บังคับบัญชาตามลำดับชั้นรับทราบทันที

 9. งานอื่นๆที่เกี่ยวข้องหรือตามที่ได้รับมอบหมาย

ทั้งนี้ ข้อความอื่นที่นอกเหนือในคำสั่งนี้ให้เป็นไปตามคำสั่งเดิมทุกประการ ให้ผู้ได้รับการมอบหมายงานรับผิดชอบปฏิบัติหน้าที่ตามที่ได้รับมอบหมายอย่างเต็มศักยภาพโดยคำนึงถึงประโยชน์ของทางราชการและประโยชน์สุขของประชาชนเป็นสำคัญ

 ทั้งนี้ตั้งแต่บัดนี้เป็นไป

 สั่ง ณ วันที่ 5 เดือน กุมภาพันธ์ พ.ศ. 2564



 (นายธนภัทร ตรีทัศน์)

 ปลัดเทศบาล ปฏิบัติหน้าที่

 นายกเทศมนตรีตำบลคลองปราบ